Document ID: 32014R0968

KOMISIJAS ĪSTENOŠANAS REGULA (ES) Nr. 968/2014
(2014. gada 12. septembris),
ar kuru groza Īstenošanas regulu (ES) Nr. 170/2013, ar ko nosaka pārejas posma pasākumus cukura nozarē sakarā ar Horvātijas pievienošanos
EIROPAS KOMISIJA,
ņemot vērā Līgumu par Horvātijas pievienošanos,
ņemot vērā Aktu par Horvātijas pievienošanos (1) un jo īpaši tā 41. un 16. pantu saistībā ar tā IV pielikuma 3. iedaļas a) punkta 4. apakšpunktu,
tā kā:
(1)
Komisijas Īstenošanas regulā (ES) Nr. 170/2013 (2) noteikti pārejas posma pasākumi cukura nozarē sakarā ar Horvātijas pievienošanos Savienībai. Minētās regulas II nodaļas 2. iedaļa attiecas uz tādu cukura pārpalikuma daudzumu noteikšanu un izņemšanu no tirgus, kas Horvātijā pieejami pievienošanās dienā. Konkrētāk, tajā noteikts termiņš, kādā šie cukura pārpalikuma daudzumi jānosaka un jāizņem no tirgus un kādā identificētajiem Horvātijas uzņēmējiem jāiesniedz apliecinājums par šo daudzumu izņemšanu no tirgus. Tajā noteikti arī atsauces periodi, kas jāizmanto, lai aprēķinātu maksājumus, kuri Horvātijai jāveic, ja cukura pārpalikuma daudzumi netiek izņemti no tirgus.
(2)
Ar Komisijas Īstenošanas regulu (ES) Nr. 50/2014 (3) tika pagarināti Īstenošanas regulā (ES) Nr. 170/2013 noteiktie termiņi, ciktāl tie attiecas uz cukura pārpalikuma daudzumu noteikšanu, ņemot vērā laiku, kas nepieciešams, lai rūpīgi izanalizētu Horvātijas sniegto informāciju un apspriestos ar šo dalībvalsti, kā arī lai nodrošinātu Īstenošanas regulas (ES) Nr. 170/2013 II nodaļas 2. iedaļas pareizu piemērošanu. Ņemot vērā Horvātijas sniegto turpmāko informāciju, var secināt, ka ar Īstenošanas regulu (ES) Nr. 50/2014 noteiktie termiņa pagarinājumi ir nepietiekami un tādēļ ir nepieciešams minētos termiņus pagarināt vēl.
(3)
Tādēļ būtu attiecīgi jāgroza Īstenošanas regula (ES) Nr. 170/2013.
(4)
Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,
IR PIEŅĒMUSI ŠO REGULU.
1. pants
Īstenošanas regulu (ES) Nr. 170/2013 groza šādi:
1)
regulas 7. panta 1. punktā datumu “2014. gada 30. septembrim” aizstāj ar datumu “2014. gada 31. decembrim”;
2)
regulas 9. panta 1. punktā datumu “2015. gada 30. jūnijam” aizstāj ar datumu “2015. gada 30. septembrim”;
3)
regulas 10. pantu groza šādi:
a)
datumu “2015. gada 30. jūnijam” aizstāj ar datumu “2015. gada 30. septembrim”;
b)
datumu “2016. gada 29. februārī” aizstāj ar datumu “2016. gada 31. maijā”;
4)
regulas 11. pantu groza šādi:
a)
panta 1. punktā datumu “2015. gada 30. septembrim” aizstāj ar datumu “2015. gada 31. decembrim”;
b)
panta 2. punkta ceturtajā daļā datumu “2015. gada 30. jūnijam” aizstāj ar datumu “2015. gada 30. septembrim”;
5)
regulas 12. pantu groza šādi:
a)
panta 1. punktā datumu “2015. gada 31. oktobrim” aizstāj ar datumu “2016. gada 31. janvārim”;
b)
panta 2. punktu groza šādi:
i)
pirmajā daļā datumu “2015. gada 30. jūnijam” aizstāj ar datumu “2015. gada 30. septembrim”;
ii)
otrajā daļā datumu “2016. gada 29. februārī” aizstāj ar datumu “2016. gada 31. maijā”;
iii)
trešajā daļā datumu “2015. gada 31. decembrim” aizstāj ar datumu “2016. gada 31. martam”.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2014. gada 12. septembrī

Labels: 17
6
12
18
15